《遣兴五首 其一》
宋代·范浚

商山园绮徒，雪发映松露。山间谓终老，不踏市朝路。

一朝前星匿，羽翼起调护。婆娑古衣冠，笑定国储副。

留侯计偶尔，曷遽动贞素。因知古今士，出处自冥数。

功名苟不免，四老犹一助。宁庸巧驰驱，失尔邯郸步。

作者简介：范浚（1102-1150），字茂名（一作茂明），婺州兰溪（金华兰溪）香溪镇人，世称“香溪先生”。绍兴中，举贤良方正。以秦桧当政，辞不赴。闭门讲学，笃志研求，学者称香溪先生。浚著有《香溪集》二十二卷，《四库总目》传于世。